'जी, यहीं एक कंपनी में एग्जीक्युटिव इंजीनियर हैं...., रीतूने तुरंत जवाब दिया। काफी देर तक बाबू जी तृप्ति से बातें करते रहे। तृप्ति जाने को हुई तो वह बोले, 'आती रहो बेटा, इससे रीतूका भी मन लगा रहेगा। तृप्ति का घर में आना-जाना शुरू हो गया। बाबू जी उसे पसंद करते थे। धीरे-धीरे उनकी सेहत में सुधार आने लगा। तृप्ति के आने से घर का अबोलापनकम हो जाता था। मेहमान के सामने ही सही, कुछ देर सब हंस-बोल लेते थे। कुछ दिन से तृप्ति नहीं आ रही थी। एक दिन बाबू जी ने पूछा, 'रीतू, तुम्हारी दोस्त नहीं आ रही है आजकल? रीतूने बताया कि वह बीमार है तो बाबू जी गुस्सा होकर बोले, 'कितनी लापरवाह हो तुम? वह बीमार है और तुम उसे देखने भी नहीं गई? वह हमारा इतना खयालरखती है और तुम हो कि...? तृप्ति के प्रति बाबू जी का स्नेह देख कर रीतूमन ही मन मुस्कुरा पडी। तृप्ति ने शायद उनके दिल में अपना स्थान बना लिया था।